देश बेच्ने, नबेचेको भए नेपालीले बर्षौंदेखि कर तिरेको, लालपूर्जा भएको नम्बरी जग्गा एकाएक कसरी भारतीय भयो त ? यो प्रश्नको जवाफ प्रधानमन्त्रीले दिनसकेनन् । आमनागरिक सडक आन्दोलन गरिरहेका छन् र सिंगो मुलुक देश बेच्न पाइन्न भनेर आक्रोस पोखिरहेका देखिन्छन् । नेपाली भूभाग भारततिर पारिसकियो, सीमा स्तम्भ सारेर बिस्तारवादीले भूभाग खाइसके, देशका प्रधानमन्त्री अझै पनि भारतको पक्षपोषण गरेर बोल्छन् भने कांग्रेसको भविष्य कति सुरक्षित होला ? त्यसै पनि जनताले अविश्वास गरेकै कारण कांग्रेसको लज्जास्पद हार भइसकेको छ । केही दिनको पाहुना सरकारले भारतलाई ५० बिघा नेपाली भूभाग उपहार दिएको छ । सरकारको यत्रो गल्ती, जनताले भनिरहेका छन्, एक इन्ची भूभाग पनि छाडिन्न ।
